Reacția CEO-ului Twitter după ce mai multe conturi ale unor personalități au fost sparte. Câți bani au strâns hackerii.
Mai multe conturi de Twitter ale unor
politicieni și vedete au fost sparte de hackeri. CEO-ul Twitter, Jack Dorsey, a transmis un
mesaj. În mesajele postate, personalitățile "cereau“ bani într-un cont de Bitcoin pentru a da înapoi
dublul sumei celui care depunea.
Conturile de Twitter ale unor personalități ca Elon Musk,
Jeff Bezos, Bill Gates, Barack Obama, Joe Biden și Kanye West au fost sparte de
hackeri.CEO-ul platformei sociale, Jack Dorsey, a reacționat printr-un tweet: "O zi grea pentru noi, cei de la Twitter. Cu toții ne simțim groaznic pentru că s-a întâmplat asta. Investigăm și vă vom transmite orice informație în momentul în care vom descoperi ce s-a întâmplat cu adevărat“.Dmitri Alperovitch, co-fondatorul companiei de securitate cibernetică CrowdStrike, a spus pentru Reuters: "Acesta pare să fie cel mai grav hack de până acum, care a apărut pe o platformă socială celebră“. Intervenții de
urgență făcute de TwitterTwitter a blocat
și a eliminat Tweet-urile postate de hackeri și, între timp, a deblocat mai multe conturi ale unor politicieni, milionari și vedete, pe care
au fost postate, miercuri, mesaje în care fanii erau îndemnaţi să trimită bani
într-un cont de Bitcoin pentru a primi înapoi dublul sumei."Suntem conştienţi că a fost un incident de securitate care afectează conturile de Twitter. Cercetăm şi luăm măsuri pentru remedierea problemei", a postat Twitter Support, joi dimineaţa, ulterior anunțând: "Am blocat conturile care au fost compromise şi vom restabili accesul proprietarului contului doar când vom fi siguri că putem face asta în siguranţă“. Conturile vizate de hackeriInițial, pe contul oficial al lui Elon Musk a apărut un
mesaj în care spunea că "se simte generos în contextul crizei COVID-19“ şi promitea să dea înapoi dublul sumei celor care îi trimit bani. Contul lui
Bill Gates a trimis un tweet identic câteva minute mai târziu.Apoi, pe rând, au apărut mesaje asemănătoare pe conturile unor personalități ca rapperul Kanye West, soția sa, vedeta TV Kim Kardashian, fostul președinte american Obama, fostul vicepreședinte al SUA, Joe Biden, care este în prezent candidat la președinție, miliardarul Mike Bloomberg, aplicația de ridesharing Uber și producătorul Apple.Câți bani au
strâns hackeriiÎn timpul scurt în care mesajele au fost publice, contul afișat în tweeturi a primit sute de contribuții, în valoare totală de peste 100.000 de dolari, conform înregistrărilor disponibile publicului.